CELEX: 62022TN0070
Language: ga
Date: 2022-02-03 00:00:00
Title: Cás T-70/22: Caingean arna tabhairt an 3 Feabhra 2022 – Novasol v ECHA

28.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 138/18
            
         
      Caingean arna tabhairt an 3 Feabhra 2022 – Novasol v ECHA
      (Cás T-70/22)
      (2022/C 138/34)
      Teanga an cháis: an Fhraincis
      
         Páirtithe
      
      
         Iarratasóir: Novasol (Kraainem, an Bheilg) (ionadaithe: C. Alter agus G. Bouton, dlíodóirí)
      
         Cosantóir: An Ghníomhaireacht Eorpach Ceimiceán (ECHA)
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  cinneadh ECHA SME D (2021)8531-DC an 25 Samhain 2021, nach gceadaítear don iarratasóir aitheantais mar FBM a fháil agus nach gceadaítear dó táillí íslithe do ghnóthais mheánmhéide a fháil, mar a éilíodh leo nuair a rinneadh an t-iarratas, a chur ar neamhní, bunaithe ar Airteagal 263 den Chonradh ar Fheidhmiú an Aontais Eorpaigh;
               
            
                  —
               
               
                  na costais ina n-iomláine a ghearradh ar ECHA.
               
            
         Saincheisteanna dlí agus príomhargóintí.
      
      Mar thaca leis an gcaingean, maíonn an t-iarratasóir trí shaincheist dlí.
      
                  1.
               
               
                  An chéad saincheist dlí lena n-éilítear go ndearna ECHA earráid dlí sa chinneadh atá faoi chonspóid, ar fhoras go ndearna sé míléiriú ar na rialacha dlí a bhaineann le méid fiontar beag agus meánmhéide (“FBM”) a mheas, dá dtagraítear i Rialacháin REACH (1), Moladh 2003/361 (2) agus Rialachán 340/2008 (3).
               
            
                  2.
               
               
                  An dara saincheist dlí lena n-éilítear earráid fhollasach measúnaithe i leith fhíricí an cháis, sa dóigh go bhfuil an cinneadh atá faoi chonspóid bunaithe ar thuiscint earráideach ábharthacht na bhfíricí lena ndéantar FBM a aicmiú, cé go raibh an fhaisnéis riachtanach go léir ag ECHA chun méid an iarratasóra a mheas.
               
            
                  3.
               
               
                  An tríú saincheist dlí lena n-éilítear sárú ar an oibleagáid cúiseanna a lua agus ar phrionsabail an dea-riaracháin, a mhéid nár thug ECHA aire do na hargóintí ar cuireadh faoina bhráid, in ainneoin na n-aighneachtaí mionsonraithe agus doiciméadaithe a cuireadh ar fáil ag an iarratasóir chun diminsin an fhiontair a shocrú.
               
            
         (1)  Rialachán (CE) uimh 1907/2006 ó Pharlaimint na hEorpa agus ón gComhairle an 18 Nollaig 2006, maidir le Clárú, Meastóireacht, Údarú agus Srianadh Ceimiceán (REACH) agus lena mbunaítear Gníomhaireacht Eorpach Ceimiceán, lena leasaítear Treoir 1999/45/CE agus lena n-aisghairtear Rialachán (CEE) Uimh 793/93 ón gComhairle agus Rialachán (CE) Uimh 1488/94 ón gCoimisiúin chomh maith leTreoir 76/769/CEE ón gComhairle agus Treoracha 91/155/CEE, 93/67/CEE, 93/105/CE agus 2000/21/CE ón gCoimisiúin (IO 2006, L 396, lch. 1, Ceartúchán IO 2007, L 136, lch. 3)
      
         (2)  Moladh ón gCoimisiúin an 6 Bealtaine 2003 maidir le micrifhiontair agus fiontair bheaga agus mheánmhéide a shainmhíniú (IO L 124, 20.5.2003, lch. 36).
      
         (3)  Rialachán (CE) Uimh. 340/2008 ón gCoimisiún an 16 Aibreán 2008 maidir leis na táillí agus na muirir iníoctha leis an nGníomhaireacht Eorpach Ceimiceán de bhun Rialachán (CE) Uimh. 1907/2006 ó Pharlaimint na hEorpa agus ón gComhairle maidir le Clárú, Meastóireacht, Údarú agus Srianadh Ceimiceán (REACH) (IO L 107, 17.4.2008, lch. 6).